b'\n_START_ARTICLE_\nBigna Windm\xc3\xbcller\n_START_PARAGRAPH_\nBigna Windm\xc3\xbcller (s. 27. helmikuuta 1991 Meride, Sveitsi) on sveitsil\xc3\xa4inen m\xc3\xa4kihypp\xc3\xa4\xc3\xa4j\xc3\xa4. Seuratasolla h\xc3\xa4n edusti SSC Toggenburg -seuraa._NEWLINE_Windm\xc3\xbcller sijoittui 14:nneksi Liberecin MM-kilpailuissa 2009 ja nelj\xc3\xa4nneksi nuorten MM-kilpailuissa  Hinterzartenissa 2010. Ensimm\xc3\xa4isess\xc3\xa4 henkil\xc3\xb6kohtaisessa maailmancupin kilpailussaan Lillehammerissa marraskuussa 2012 h\xc3\xa4n oli 27:s. Kymmenen parhaan joukkoon h\xc3\xa4n sijoittui ensimm\xc3\xa4isen kerran oltuaan kuudes Za\xc5\x8dssa tammikuussa 2014. Ainoan palkintosijansa h\xc3\xa4n saavutti seuraavana p\xc3\xa4iv\xc3\xa4n\xc3\xa4 oltuaan Za\xc5\x8dn toisessa kilpailussa kolmas. Continental Cupin kilpailuissa h\xc3\xa4n sijoittui kerran toiseksi ja kaksi kertaa kolmanneksi._NEWLINE_Maaliskuussa 2014 Windm\xc3\xbcller ilmoitti lopettavansa kilpauransa keskitty\xc3\xa4kseen opintoihinsa. My\xc3\xb6s h\xc3\xa4nen Sabrina-siskonsa on m\xc3\xa4kihypp\xc3\xa4\xc3\xa4j\xc3\xa4.'